ddrg/super_eurlex huggingface dataset:
Euroopa Liidu Teataja L 327 , 18/12/1996 Lk 0011 - 0012



Komisjoni määrus (EÜ) nr 2400/96, 17. detsember 1996, teatavate nimede kandmise kohta kaitstud päritolunimetuste ja kaitstud geograafiliste tähiste registrisse, mis on ette nähtud nõukogu määruses (EMÜ) nr 2081/92 põllumajandussaaduste ja toiduainete geograafiliste tähiste ning päritolunimetuste kaitse kohta (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandussaaduste ja toiduainete geograafiliste tähiste ning päritolunimetuste kaitse kohta, [1] eriti selle artikli 6 lõikeid 3 ja 4, ning arvestades, et: vastavalt määruse (EMÜ) nr 2081/92 artiklile 5 on liikmesriigid edastanud komisjonile taotlusi teatavate nimede registreerimiseks geograafiliste tähiste või päritolunimetustena; kooskõlas kõnealuse määruse artikli 6 lõikega 1 on leitud, et need taotlused on määruse nõuetega kooskõlas, hõlmates eriti kõiki selle määruse artiklis 4 sätestatud üksikasju; pärast kõnealuste nimede avaldamist Euroopa Ühenduste Teatajas [2] pole komisjonile esitatud ühtki vastuväidet kõnealuse määruse artiklis 7 sätestatud tähenduses; seetõttu võib need nimed kanda kaitstud päritolunimetuste ja kaitstud geograafiliste tähiste registrisse ning seega on nad kogu ühenduses kaitstud geograafiliste tähiste või päritolunimetustena, ON VASTU VÕTNUD KÄESOLEVA MÄÄRUSE: Artikkel 1 Käesolevaga kantakse nimed käesoleva määruse lisas kaitstud päritolunimetuste ja kaitstud geograafiliste tähiste registrisse kaitstud geograafiliste tähistena (KGT) või kaitstud päritolunimetustena (KPN), nagu on sätestatud määruse (EMÜ) nr 2081/92 artikli 6 lõikes 3. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. detsember 1996 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] EÜT C 130, 3.5.1996, lk 7, 9 ja 10. -------------------------------------------------- LISA EÜ ASUTAMISLEPINGU II LISAS LOETLETUD INIMTOIDUKS MÕELDUD TOOTED Värske liha ja rups: HISPAANIA: - Ternera Gallega (KGT) Lihal põhinevad tooted: PORTUGAL: - Presunto de Barrancos (KPN) Puuvili, köögivili ja teravili: HISPAANIA: - Berenjena de Almagro (KGT) TAANI: - Lammefjordsgulerod (KGT) --------------------------------------------------
Komisjoni määrus (EÜ) nr 1735/96,

4. september 1996,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EÜ) nr 1192/96, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla;

on asjakohane, et siduva tariifiinformatsiooni saaja võib vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) [3] artikli 12 lõike 6 sätetele kolme kuu jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuri, mis ei vasta käesoleva määrusega kehtestatud sätetele;

käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Liikmesriigi tolli poolt väljastatud siduvat tariifiinformatsiooni, mis ei vasta käesoleva määruse sätetele, võib määruse (EMÜ) nr 2913/92 artikli 12 lõike 6 sätete alusel kohaldada veel kolme kuu jooksul.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 4. september 1996

Komisjoni nimel

komisjoni liige

Mario Monti

[1] EÜT L 256, 7.9.1987, lk 1.

[2] EÜT L 156, 29.6.1996, lk 15.

[3] EÜT L 302, 19.10.1992, lk 1.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

(1) | (2) | (3) |

Klaasist klipsraam mõõtmetega 30 x 40 cm, mis koosneb järgmistest osadest: töödeldud servadega mehaaniliselt valmistatud klaasplaat,mustertrükiga kaetud paberilehtjamitteväärismetallist klambritega kooshoitav pressitud kiudplaat pildi toetamiseks. | 70139990 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1, 3.b ja 6 sätetega ning CN-koodide 7013, 701399 ja 70139990 sõnastusega. Toodet kasutatakse sisekujunduses. |

--------------------------------------------------
Euroopa Liidu Teataja L 017 , 21/01/1997 Lk 0028 - 0029



Komisjoni määrus (EÜ) nr 89/97, 20. jaanuar 1997, millega muudetakse määrust (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 12. oktoobri 1992. aasta määrust (EMÜ) nr 2913/92, millega kehtestatakse ühenduse tolliseadustik, [1] viimati muudetud määrusega (EÜ) nr 82/97, [2] eriti selle artiklit 249, ning arvestades, et: banaanide vabasse ringlusse lubamise deklaratsioonidel esitatud netomassi kontrollimine tekitab metoodika ja ühtse kohaldamisega seotud probleeme; seepärast on asjakohane banaanide netomassi määramise ja kontrollimise meetodeid täpsustada; käesoleva määrusega ettenähtud meetmed on kooskõlas tolliseadustiku komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Komisjoni määrust (EMÜ) nr 2454/93 [3] muudetakse järgmiselt. 1. Lisatakse järgmine artikkel: "Artikkel 290a CN-koodi 08030019 alla kuuluvate banaanide netomassi kontrollimiseks importimisel tuleb igal aastal igas tolliasutuses läbi vaadata vähemalt 10 % deklaratsioonidest. Banaane kontrollitakse nende vabasse ringlusse lubamise ajal vastavalt lisas 38b ettenähtud eeskirjadele." 2. Lisatakse lisa 38b: "Lisa 38b 1. Artikli 290a kohaldamisel määrab tolliasutus, kus värskete banaanide vabasse ringlusse lubamise deklaratsioon esitatakse, banaanide netomassi, võttes iga pakendiliigi ja päritolukoha kohta aluseks ühest pakkeühikust võetud valikproovi. 2. Kaalutud pakkeühikud peavad moodustama deklaratsiooni representatiivse proovi. Deklareeritud pakendiühikute arv (pakenditüübi ja päritolukoha kaupa) | Kontrollitavate pakkeühikute arv | — kuni 400 | 5 | — 401–700 | 7 | — 701–1000 | 10 | — 1001–2000 | 13 | — üle 2000 | 15 | Kui kogu lasti kohta on esitatud üks deklaratsioon, võib tolliasutus võtta netomassi arvutamisel aluseks minimaalselt 15 pakkeühikut (millel on sama pakenditüüp ja päritolukoht), kui ta ei kahtlusta pettust. Netomass määratakse järgmiselt: - avatakse vähemalt üks pakkeühik, seejärel arvutatakse kogu pakendi mass, - pakendimassi aktsepteeritakse kõikide sama liiki pakendite puhul ja arvatakse maha kõikide kaalutud pakkeühikute massist, - kontrollitud proovi massil põhinevat banaanipakkeühiku keskmist massi aktsepteeritakse deklaratsioonis nimetatud banaanide netomassi määramise alusena." Artikkel 2 Enne 1. jaanuari 1998 vaatab komisjon uuesti läbi artikliga 1 kehtestatud kontrollmäära. Artikkel 3 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. veebruarist 1997. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. jaanuar 1997 Komisjoni nimel komisjoni liige Mario Monti [1] EÜT L 302, 19.10.1992, lk 1. [2] EÜT L 17, 21.1.1997, lk 1. [3] EÜT L 253, 11.10.1993, lk 1. --------------------------------------------------
Euroopa Liidu Teataja L 014 , 17/01/1997 Lk 0028 - 0029



Komisjoni määrus (EÜ) nr 60/97, 16. jaanuar 1997, millega muudetakse määrust (EMÜ) nr 1859/82, mis käsitleb aruandlusmajandite väljavalimist talumajapidamiste tulude kindlaksmääramiseks EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 15. juuni 1965. aasta määrust nr 79/65/EMÜ, millega luuakse Euroopa Majandusühenduse talumajapidamiste tulusid ja majandustegevust käsitlevate raamatupidamisandmete kogumise võrk, [1] viimati muudetud nõukogu määrusega (EMÜ) nr 2801/95, [2] eriti selle artikli 4 lõiget 4 ja artikli 6 lõiget 2 ning arvestades, et: komisjoni määruse (EMÜ) nr 1859/82 [3] (viimati muudetud määrusega (EMÜ) nr 1381/96 [4]) artikliga 3 on kehtestatud igas piirkonnas igaks aruandeaastaks väljavalitavate aruandlusmajandite arv; selleks et paremini hõlmata kõnealusesse vaatlusalasse kuuluvaid Itaalia ja Soome talumajapidamisi, tuleks 1997. ja edasisteks aruandeaastateks kindlaks määrata aruandlusmajandite arv eespool nimetatud liikmesriikide igas piirkonnas; seetõttu tuleks muuta määruse (EMÜ) nr 1859/82 I lisa; käesolevas määruses sätestatud meetmed on ühenduse põllumajandusliku raamatupidamise andmevõrgu komitee arvamusega kooskõlas, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1859/82 I lisa tabelid, mis käsitlevad Itaaliat ja Soomet, asendatakse käesoleva määruse lisas esitatud tabelitega. Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Seda kohaldatakse alates aruandeaastast 1997. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. jaanuar 1997 Komisjoni nimel komisjoni liige Franz Fischler [1] EÜT 109, 23.6.1965, lk 1859/65. [2] EÜT L 291, 6.12.1995, lk 3. [3] EÜT L 205, 13.7.1982, lk 5. [4] EÜT L 179, 18.7.1996, lk 6. -------------------------------------------------- LISA ARUANDLUSMAJANDITE ARV PIIRKONNITI Viitenumber | Piirkonna nimi | Aruandlusmajandite arv (alates aruandeaastast 1997) | ITAALIA 221 | Valle d'Aosta | 367 | 222 | Piemonte | 1110 | 230 | Lombardia | 917 | 241 | Trentino | 404 | 242 | Alto Adige | 404 | 243 | Veneto | 1589 | 244 | Friuli-Venezia Giulia | 795 | 250 | Liguria | 590 | 260 | Emilia-Romagna | 914 | 270 | Toscana | 620 | 281 | Marche | 951 | 282 | Umbria | 668 | 291 | Lazio | 931 | 292 | Abruzzo | 882 | 301 | Molise | 445 | 302 | Campania | 748 | 303 | Calabria | 911 | 311 | Puglia | 1013 | 312 | Basilicata | 1138 | 320 | Sicilia | 1350 | 330 | Sardegna | 1253 | Itaalias kokku | 18000 | Viitenumber | Piirkonna nimi | Aruandlusmajandite arv (alates aruandeaastast 1997) | SOOME 670 | Etelä-Suomi | 581 | 680 | Sisä-Suomi | 272 | 690 | Pohjanmaa | 277 | 700 | Pohjois-Suomi | 170 | Soomes kokku | 1300 | --------------------------------------------------
Komisjoni määrus (EÜ) nr 288/97,

17. veebruar 1997,

millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa ja tunnistatakse kehtetuks mitu klassifitseerimismäärust

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 2493/96, [2] eriti selle artiklit 9,

ning arvestades, et:

mõnedel rubriiki 2103 kuuluvatel köögiviljapõhistel kastmetel ja grupi 20 töödeldud või konserveeritud köögiviljal võib olla raske vahet teha; koondnomenklatuuri ühtse kohaldamise tagamiseks on vaja kindlaks määrata, kuidas nendel kahel tooterühmal vahet teha; kõnealused kastmed on tavaliselt vedeliku, emulsiooni või suspensiooni kujul ja sisaldavad väga vähe nähtavaid tahkeid aineosi; sobivaks eristamiskriteeriumiks oleks nende laskmine läbi kindlaksmääratud tihedusega sõela;

koondnomenklatuuri gruppi 21 tuleks lisada täiendav märkus ja vastavad muudatused tuleks teha määruse (EMÜ) nr 2658/87 I lisasse;

määrused ja määruste osad, millega varem klassifitseeriti selliseid tooteid muude kriteeriumide alusel kui see, kui palju tootest läbib metalltraadist sõela – nimelt komisjoni määrused (EMÜ) nr 314/90 [3], (EMÜ) nr 3044/90 [4] ja (EÜ) nr 3055/94 [5] – tuleks kehtetuks tunnistada;

käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määrusele (EMÜ) nr 2658/87 lisatud koondnomenklatuuri gruppi 21 muudetakse järgmiselt.

1. Lisatakse järgmine lisamärkus:

"1. Alamrubriikides 21032000 ja 21039090 ei hõlma termin "kastmed" köögiviljadest, puuviljadest ja marjadest ega muudest söödavatest taimeosadest tooteid, kui toote osiste protsent, mis pärast uhtumist 20 °C veega läbib 5 mm avadega metallsõela, on väiksem kui 80 % originaaltoote massist."

2. Lisamärkused 1–4 nummerdatakse ümber lisamärkusteks 2–5.

Artikkel 2

Määruse (EMÜ) nr 314/90 lisa punkt 2, määruse (EMÜ) nr 3044/90 lisa punkt 1 ja määrus (EÜ) nr 3055/94 tunnistatakse kehtetuks.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 17. veebruar 1997

Komisjoni nimel

komisjoni liige

Mario Monti

[1] EÜT L 256, 7.9.1987, lk 1.

[2] EÜT L 338, 28.12.1996, lk 27.

[3] EÜT L 35, 7.2.1990, lk 9.

[4] EÜT L 292, 24.10.1990, lk 5.

[5] EÜT L 323, 16.12.1994, lk 8.

--------------------------------------------------
Euroopa Liidu Teataja L 052 , 22/02/1997 Lk 0008 - 0009



Komisjoni määrus (EÜ) nr 323/97, 21. veebruar 1997, millega muudetakse nõukogu määrust (EÜ) nr 2406/96, milles sätestatakse teatavate kalandustoodete ühised turustusnormid EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. detsembri 1992. aasta määrust (EMÜ) nr 3759/92 kalandus- ja akvakultuuritooteturu ühise korralduse kohta, [1] viimati muudetud määrusega (EÜ) nr 3318/94, [2] eriti selle artikli 2 lõiget 4, ning arvestades, et: nõukogu määrusega (EÜ) nr 2406/96 [3] on kehtestatud eelkõige uus suurusklasside jaotus liiki Clupea harengus kuuluva heeringa puhul; räime puhul määratakse uue suurusklasside jaotusega kindlaks laiuskraadist 59° 30′ põhja pool püütud ja lossitud toodete konkreetne suurus, kuid see ei hõlma varem kogu Läänemerel kohaldatud suurusklasside jaotust; nimetatud ebatäpsuse tõttu ei arvestata Läänemerel laiuskraadist 59° 30′ lõuna pool püütava heeringa tootmis- ega müügitingimusi; seetõttu tuleks võtta kõnealuse toote õige suurusklassi kehtestamiseks vajalikud meetmed ja muuta veel kord määrust (EÜ) nr 2406/96; muudatus kujutab endast tehnilist kohandamist määruse (EMÜ) nr 3759/92 artikli 2 lõikega 4 ettenähtud ühistele turustusnormidele; käesolevas määruses sätestatud meetmed on kooskõlas kalandustooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2406/96 II lisas esitatud räime (Clupea harengus) suhtes kohaldatavat suurusklasside jaotust muudetakse vastavalt käesoleva määruse lisale. Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. jaanuarist 1997. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. veebruar 1997 Komisjoni nimel komisjoni liige Emma Bonino [1] EÜT L 388, 31.12.1992, lk 1. [2] EÜT L 350, 31.12.1994, lk 15. [3] EÜT L 334, 23.12.1996, lk 1. -------------------------------------------------- LISA Räime suurusklasside jaotuse muudatus Liik | Suurusklass | Kg/kala kohta | Kalade arv/kg kohta | Heeringas (Clupea harengus) | 1 | 0,25 ja rohkem | kuni 4 | 2 | 0,125–0,25 | 5–8 | 3 | 0,085–0,125 | 9–11 | 4 a) | 0,05–0,085 | 12–20 | Laiuskraadist 59o 30' lõuna pool püütud ja lossitud räim | b) | 0,036–0,085 | 12–27 | Laiuskraadist 59o 30' põhja pool püütud ja lossitud räim | 5 | 0,031–0,085 | 12–32 | --------------------------------------------------
Official Journal L 056 , 26/02/1997 P. 0004 - 0005



KOMISJONI MÄÄRUS (EÜ) nr 334/97, 25. veebruar 1997, millega muudetakse määrust (EÜ) nr 151/97 teatavate sekkumisametite valduses oleva ja Kanaari saartele tarnimiseks ettenähtud veiseliha müügi kohta eelnevalt ühtse määra alusel kindlaksmääratud hindadega EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 805/68 veise- ja vasikalihaturu ühise korralduse kohta,1 viimati muudetud määrusega (EÜ) nr 2222/96,2 eriti selle artikli 7 lõiget 3, võttes arvesse nõukogu 15. juuni 1992. aasta määrust (EMÜ) nr 1601/92 Kanaari saarte heaks teatavate põllumajandustoodete suhtes kohaldatavate erimeetmete kohta,3 viimati muudetud määrusega (EÜ) nr 2348/96,4 eriti selle artikli 3 lõiget 2, ning arvestades, et: komisjoni määrusega (EÜ) nr 151/975 sätestatakse sekkumisametite valduses oleva veiseliha müük Kanaari saartele tarnimiseks vastavalt komisjoni 16. novembri 1994. aasta määrusele (EÜ) nr 2790/94, milles sätestatakse nõukogu määruse (EMÜ) nr 1601/92 (Kanaari saarte heaks teatavate põllumajandustoodete suhtes kohaldatavate erimeetmete kohta)6 üksikasjalikud rakenduseeskirjad, viimati muudetud määrusega (EÜ) nr 2883/947; selle müügi nõuetekohase läbiviimise tagamiseks tuleks sätestada teatavad halduseeskirjad eelkõige seoses müügikõlblikkuse ja tähtaegadega; käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 151/97 muudetakse järgmiselt. 1. Artikli 3 lõikele 1 lisatakse esimene lõik: "Ostutaotluse esitab määruse (EÜ) nr 2790/94 artikli 5 lõikes 1 osutatud registrisse kantud ettevõtja või tema poolt kirjalikult täielikult volitatud mõni muu ettevõtja, kes tegutseb esimesena nimetatud ettevõtja nimel." 2. Artikli 3 lõikele 2 lisatakse teine lõik: "Abisertifikaadi taotlus esitatakse hiljemalt seitsmendal päeval pärast ostuarve väljastamise kuupäeva." 3. Artikli 5 teine lõik asendatakse järgmisega: "Esmanõue määruse (EMÜ) nr 2220/851 artikli 20 tähenduses on asjaomaste toodete tarnimine Kanaari saartele enne 30. juunit 1997. Tõend kõnealuse nõude täitmise kohta tuleb esitada hiljemalt kaks kuud pärast asjaomase tarne puhul formaalsuste lõpetamist Kanaari saarte pädevate asutustega." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse alates selle jõustumise päevast esitatud ostutaotluste suhtes. Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. veebruar 1997 Komisjoni nimel komisjoni liige Franz FISCHLER 1 EÜT L 148, 28.6.1968, lk 24. 3 EÜT L 296, 21.11.1996, lk 50. 3 EÜT L 173, 27.6.1992, lk 13. 4 EÜT L 320, 11.12.1996, lk 1. 5 EÜT L 26, 29.1.1997, lk 1. 6 EÜT L 296, 17.11.1994, lk 23. 7 EÜT L 304, 29.11.1994, lk 18.
Euroopa Liidu Teataja L 075 , 15/03/1997 Lk 0001 - 0001



Nõukogu määrus (EÜ) nr 476/97, 13. märts 1997, millega muudetakse määrust (EÜ) nr 1172/95 ühenduse ja selle liikmesriikide ning mitteliikmesmaade vahelise kaubavahetuse statistika kohta statistilise territooriumi osas EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: Prantsuse Vabariik on otsustanud liita ülemeredepartemangud Prantsusmaa statistilise territooriumiga alates 1. jaanuarist 1997; Hispaania Kuningriik on otsustanud liita Kanaari saared Hispaania statistilise territooriumiga alates samast kuupäevast; on vaja vastavalt kohandada ühenduse statistilise territooriumi määratlust, mis on sätestatud määruse (EÜ) nr 1172/95 [1] artiklis 3, ja eespool nimetatud määruse artiklis 4 määratletud ühenduse ja selle liikmesriikide ning mitteliikmesmaade vahelise kaubavahetuse statistika kohaldamisala, ON VASTU VÕTNUD KÄESOLEVA MÄÄRUSE: Artikkel 1 Käesolevaga muudetakse määrust (EÜ) nr 1172/95 järgmiselt: 1. artikli 3 lõige 2 asendatakse järgmisega: "2. Erandina lõikest 1 hõlmab ühenduse statistiline territoorium Helgolandi."; 2. artikli 4 lõike 1 teine lõik kustutatakse. Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. jaanuarist 1997. Käesolev määrus on tervikuna siduv ja vahetult kohaldatav kõikides liikmesriikides. Brüssel, 13. märts 1997 Nõukogu nimel eesistuja M. Patijn [1] EÜT L 118, 25.5.1995, lk 10. --------------------------------------------------
Euroopa Liidu Teataja L 096 , 11/04/1997 Lk 0005 - 0005



Komisjoni määrus (EÜ) nr 630/97, 10. aprill 1997, millega muudetakse komisjoni määrust (EÜ) nr 2369/96, millega avatakse CN-koodide 11042292 ja 11042299 alla kuuluvate muul viisil töödeldud kaeraterade ühenduse tariifikvoot 10000 tonnile ja sätestatakse selle haldamine EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 18. juuni 1996. aasta määrust (EÜ) nr 1095/96 GATTi XXIV artikli lõike 6 alusel toimunud läbirääkimiste tulemusena koostatud CXL loendis sätestatud kontsessioonide rakendamise kohta, [1] eriti selle artiklit 1, ning arvestades, et: ühendus on kohustunud avama Maailma Kaubandusorganisatsiooni raames alates 1. jaanuarist 1996 igaks turustusaastaks CN-koodide 11042292 ja 11042299 alla kuuluvate muul viisil töödeldud kaeraterade tollimaksu nullmääraga tariifikvoodi 10000 tonnile; kvoodile vastava impordi üksikasjalikud eeskirjad sätestatakse komisjoni määrusega (EÜ) nr 2369/96; [2] komisjoni määrusega (EÜ) nr 1734/96 [3] asendatakse alates 1. jaanuarist 1997 muul viisil töödeldud kaerateri hõlmavad CN-koodid üheainsa CN-koodiga 11042298; CN-koodi muutumisest tuleneb kõnealuse kvoodiga hõlmatud toote väärtõlgenduse oht; on vaja muuta impordilitsentside kehtivust käsitlevaid sätteid; lihtsustamise huvides tuleks välja jätta viited turustusaastale 1995/96 ja selgelt kindlaks määrata komisjoni poolt liikmesriikidele esitatava impordilitsentse käsitleva teatise tähtaeg; seetõttu tuleks määrust (EÜ) nr 2369/96 muuta; käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 2369/96 muudetakse järgmiselt. 1. Pealkirjas, artiklis 1, artikli 3 lõikes 1 ja artikli 4 viiendas taandes asendatakse sõnad "CN-koodide 11042292 ja 11042299" sõnadega "CN-koodi 11042298". 2. Artikli 1 ja artikli 2 lõike 1 teine lõik tunnistatakse kehtetuks. 3. Artikli 3 lõige 3 asendatakse järgmisega: "3. Kui impordilitsentsi taotlustega taotletav üldkogus ületab kõnealusel ajavahemikul impordiks lubatud tootekoguse, teatab komisjon liikmesriikidele kolme tööpäeva jooksul pärast lõikes 2 nimetatud teatise tähtaja lõppemist vähendusprotsendi, mida nad peavad litsentside andmisel kohaldama taotletavate koguste suhtes." 4. Artikli 3 lõike 4 teise lõigu järele lisatakse järgmine lõik: "Olenemata määruse (EMÜ) nr 3719/88 [4] artikli 21 lõikest 1 arvestatakse litsentsi kehtivusaega alates litsentsi tegelikust väljaandmise kuupäevast." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 10. aprill 1997 Komisjoni nimel komisjoni liige Franz Fischler [1] EÜT L 146, 20.6.1996, lk 1. [2] EÜT L 323, 13.12.1996, lk 8. [3] EÜT L 238, 19.9.1996, lk 1. [4] EÜT L 331, 2.12.1988, lk 1. --------------------------------------------------